# Germanistik

|  |  |
| --- | --- |
|  | Dialäkt: Züritüütsch |

**Germanistik** isch di akademisch Disziplyn vo de Gäischteswüsseschafte, wo di tütsch Sprach und di tütschsprachig Literatur i de Vergangehäit und de Gägewart erforscht, dokumäntiert und vermittlet. Fascht jedi Universität bütet au Germanistik aa. Öpper, wo Germanischtik gstudiert hät, isch en **Germanischt** reschpäktyv e **Germanischtin**.

Imeme früenere Verständnis hät si sich mit allne germanische Sprache abggää, und drum hät men au vo *Germanische Philology* gredt.

## Täilfächer

Di modärn Germanistik setzt sich us drüü Täilfächer zäme. Das sind:

* di *Germanistisch Linguistik* (oder *Tütsch Sprachwüsseschaft*),
* di *Neuer tütsch Literatur* und
* di *Germanistisch Mediävistik* (oder *Elter tütsch Literatur* oder *Altgermanistik*).

## Gschicht

Germanistik isch zeerscht en Begriff gsy, wo us de Rächtswüsseschaft choo isch: En Germanist hät sich mit em germanische Rächt, en Romanist mit em römische Rächt abggää.

D Germanistik im sprachwüsseschaftliche Sinn isch churz nach 1800 ufchoo. Die erscht Profässur isch 1810 z Berlyn, s erscht Seminar (Inschtitut) 1858 z Rostock gründet worde. Dozmal isch s Fach na ganz uf di hischtorisch Sprach (Alt- und Mittelhochtütsch) und di mittelalterlich Literatur (Minnesang, Nibelungelied) usgrichtet gsy. Hüt gits en grosse inhaltliche und methodische Pluralimus.

D *Dialäktology,* wo sich mit der Erforschig vo de tütsche Dialäkt – obertütschi, mitteltütschi und nidertütschi Mundarte – abgit, hät iri gross Zyt öppe zwüsched 1880 und 1950 ghaa. Nachane isch si nu na a veräinzlete Universitäte pflägt worde, zum Byspil a der Universität Züri dank em Rudolf Hotzenköcherle und sym Sprachatlas, bis si au deet i de Sibezgerjaar verlore ggange isch. Um 2000 ume isch si da und det wider echli ufchoo, öppe z Züri am Leerstuel vo der Elvira Glaser und a der Universität Fryburg im Brysgau am Leerstuel vom Peter Auer. Alewyl starch presänt isch si a der Universität Marburg gsy, nämli am Forschigszäntrum Tütsche Sprachatlas.

* *Internationales Germanistenlexikon 1800–1950.* Hrsg. und eingeleitet von Christoph König. Bearb. von Birgit Wägenbaur in Zusammenarbeit mit Andrea Frindt, Hanne Knickmann, Volker Michel und Karla Rommel; 3 Bände und 1 CD-ROM. de Gruyter, Berlin und New York 2003.

Linguistik
* Noah Bubenhofer, Julia Krasselt, Michael Prinz, Hiloko Kato: *Studienbuch Linguistik. Band 1: Gegenwartssprache.* De Gruyter, Berlin 2025, ISBN 9-783-1115-1446-8.
* Angelika Linke, Markus Nussbaumer, Paul R. Portmann: *Studienbuch Linguistik.* 5. Auflage. Niemeyer, Tübingen 2004, ISBN 3-484-31121-5.
* Damaris Nübling, Antje Dammel, Janet Duke, Renata Szczepaniak: *Historische Sprachwissenschaft des Deutschen. Eine Einführung in die Prinzipien des Sprachwandels.* Gunter Narr Verlag, Tübingen 2006, ISBN 3-8233-6212-7 (narr studienbücher).
* Heidrun Pelz: *Linguistik. Eine Einführung.* Hoffmann und Campe, Hamburg 1996.

Dialäktology
* Werner Besch u. a. (Hrsg.): *Dialektologie. Ein Handbuch zur deutschen und allgemeinen Dialektforschung.* 2 Halbbände. Walter de Gruyter, Berlin und New York 1982–1983 (HSK 1).
* Joachim Herrgen, Jürgen Erich Schmidt (Hrsg.): *Sprache und Raum. Ein internationales Handbuch der Sprachvariation.* De Gruyter Mouton, Berlin und Boston 2019 (HSK 30.4).

Literaturwüsseschaft
* Thomas Anz (Hrsg.): *Handbuch Literaturwissenschaft.* 3 Bände. Stuttgart 2007.
* Jürgen H. Petersen, Martina Wagner-Egelhaaf (Hrsg.): *Einführung in die neuere deutsche Literaturwissenschaft.* Berlin 2006, ISBN 978-3-503-07959-9.
* Meinolf Schumacher: *Einführung in die deutsche Literatur des Mittelalters.* Wissenschaftliche Buchgesellschaft, Darmstadt 2010, ISBN 978-3-534-19603-6 (PDF).

## Weblink

*